AJUDES DEL PROGRAMA DE MOBILITAT AITANA - ERASMUS + KA131 PRÀCTIQUES PER A ESTUDIANTS/RECENTS TITULATS DE LA UNIVERSITAT D'ALACANT CURS 2024-25 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/50685)
  + [Valencià](/va/acuerdo/50242)






Selector de idioma

Leer

* [Español](/es/acuerdo/50853)
* [Valencià](/va/acuerdo/50276)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





AJUDES DEL PROGRAMA DE MOBILITAT AITANA - ERASMUS + KA131 PRÀCTIQUES PER A ESTUDIANTS/RECENTS TITULATS DE LA UNIVERSITAT D'ALACANT CURS 2024-25[Butlletí Oficial Universitat d'Alacant](/ca/Publicacion)
========================================================================================================================================================================================================

Secretaria General

Butlletí Oficial Universitat d'Alacant





AJUDES DEL PROGRAMA DE MOBILITAT AITANA - ERASMUS + KA131 PRÀCTIQUES PER A ESTUDIANTS/RECENTS TITULATS DE LA UNIVERSITAT D'ALACANT CURS 2024-25

Data d'aprovació
:   06/05/2024

Data de publicació
:   08/05/2024

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/50139)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/50848)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/50212)
  + [Compartir acuerdo en 

    X](https://twitter.com/intent/tweet?via=UA_Universidad&text=AJUDES DEL PROGRAMA DE MOBILITAT AITANA - ERASMUS + KA131 PRÀCTIQUES PER A ESTUDIANTS/RECENTS TITULATS DE LA UNIVERSITAT D'ALACANT CURS 2024-25&url=https://www.boua.ua.es/va/acuerdo/50072)

**Títol:** AJUDES DEL PROGRAMA DE MOBILITAT AITANA - ERASMUS + KA131 PRÀCTIQUES PER A ESTUDIANTS/RECENTS TITULATS DE LA UNIVERSITAT D'ALACANT CURS 2024-25

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 6 de maig de 2024

AJUDES DEL PROGRAMA DE MOBILITAT AITANA - ERASMUS + KA131 PRÀCTIQUES PER A ESTUDIANTS/RECENTS TITULATS DE LA UNIVERSITAT D'ALACANT CURS 2024-25

1. Objecte

L'objecte d'aquesta convocatòria és la concessió, en règim de concurrència competitiva, d'ajudes per a la realització de pràctiques formatives en empreses i institucions situades en els estats membres de la UE i tercers països que participen en el finançament de fons de política interior (KA131-HED) durant el curs 2024-25.

Les destinacions previstes es publicaran íntegrament, a mesura que les empreses/institucions d'acollida comuniquen a la UA les seues propostes en l'adreça web d'aquesta convocatòria, i mai després del 20 de juny de 2024:

<https://web.ua.es/va/centro-empleo/practicas-y-empleo/practicas-en-la-ua/internacionales/erasmus-practicas/convocatoria-2024-2025.html>

Les destinacions previstes, poden ser empreses, associacions, centres educatius de qualsevol nivell d'ensenyament, centres d'investigació, ONG o qualsevol entitat pública o privada, situades en estats membres de la UE, i altres països que participen en el finançament de fons de política interior (KA131-HED) durant el curs 2024-25. Amb cada plaça proposada s'indica el pla d'estudis per al qual s'ofereix com també els requisits d'idioma i d'altres. Els sol·licitants no poden contactar directament amb les empreses/institucions d'aquest llistat.

Si alguna persona sol·licitant vol aportar una empresa al programa tindrà dues opcions:

A)   Incorporar la proposta abans de la publicació de la convocatòria de manera que aparega en l'oferta pública disponible per a totes les persones sol·licitants que complisquen els requisits. Per a això, l'empresa haurà d'haver enviat per correu electrònic [el formulari amb la proposta, publicat en l'adreça web d'aquesta convocatòria,](https://centroempleo.ua.es/va/practicas-y-empleo/practicas-en-la-ua/internacionales/erasmus-practicas/proposal-erasmus-traineeship-2022.doc) abans del dia 2 de juny de cada any a la Unitat de Pràctiques. Atesa la proposta, si és acceptada, s'incorporarà a l'oferta pública.

B)   Indicar en el moment de la sol·licitud que volen aportar una empresa a títol individual per a fer les pràctiques. En aquest cas, una vegada realitzada la selecció per a l'oferta pública, i si quedaren beques per assignar, es faria un procés d'assignació entre les persones sol·licitants que confirmen que disposen d'empresa. S'avisarà d'aquesta circumstància per correu electrònic a partir del 20 de desembre.

Els tipus d'organitzacions següents no són admissibles com a organitzacions d'acollida per a la mobilitat d'estudiants en pràctiques: les institucions de la UE i altres òrgans de la UE, incloses les agències especialitzades, les organitzacions que gestionen programes de la UE, com les agències nacionals d'Erasmus+ (amb la finalitat d'evitar possibles conflictes d'interessos o dobles finançaments). La llista completa està disponible en el lloc web següent: <http://europa.eu/european-union/about-eu/institutions-bodies_es>);

Les persones sol·licitants podran seleccionar les destinacions a què vulguen optar i complisquen requisits, i les ordenaran segons preferència.

2. Requisits de les persones beneficiàries

Podrà sol·licitar la condició de beneficiari i obtenir aquesta ajuda l'alumnat que:

·        Estiga matriculat en el curs 2024-25 en una titulació oficial de grau, màster o doctorat. Per als graus, hauran de tenir almenys 120 crèdits del pla d'estudis superats.

·        Estiguera matriculat en el curs 2023-24 en una titulació oficial i haurien acabat els seus estudis.

·        No haja realitzat prèviament en el mateix cicle d'estudis més de 10 mesos d'estades Erasmus d'estudis o pràctiques (LLP-Eramus, Erasmus Mundus, Erasmus+). El màxim de mobilitat Erasmus + permès és de 12 mesos i una mobilitat de pràctiques ha de tenir com a mínim una duració de 2 mesos.

·        Complisca els requisits específics per a les destinacions de pràctiques publicats en la convocatòria als quals es vulga optar: estudis, nivell d'idioma, etc.

·        No s'haja beneficiat d'ajudes concedides per a fer pràctiques a l'estranger a través de qualsevol altra convocatòria de la Universitat d'Alacant o de Campus Iberus, per al mateix curs acadèmic. Les ajudes d'aquesta convocatòria són compatibles amb les ajudes a l'estudi.

Incompatibilitats:

La concessió d'aquesta ajuda serà incompatible amb qualsevol altre benefici que tinga la mateixa finalitat, fins i tot de quantia diferent, que puga rebre's d'altres entitats o persones públiques o privades, inclosa la convocatòria d'ajudes per a les pràctiques en el MAEC, o la convocatòria d'ajudes per a la realització de pràctiques en entitats col·laboradores a l'estranger de la UA.

3. Nombre, duració i dotació de les ajudes.

Es concedirà un màxim de 50 ajudes, per import de 700 € mensuals, amb una duració màxima de 4 mesos i mínima de 2 mesos. Aquestes ajudes estaran constituïdes per les aportacions dels fons comunitaris europeus a través del Servei Espanyol per a la Internacionalització de l'Educació (SEPIE), que pertany al Ministeri de Ciència, Innovació i Universitats, i de fons propis de la UA, aportats a través del Vicerectorat d'Estudiants i Ocupabilitat. La quantia total depèn de la consignació pressupostària d'aquests organismes.

Les persones beneficiàries d'una beca del MEC durant el curs immediatament anterior, o durant aquest, rebran 250 € addicionals de fons Erasmus per un màxim de 3 mesos o proporcional en cas d'estada inferior a 3 mesos.

L'ajuda assignada amb fons comunitaris europeus s'abonarà en un 80% després de l'enviament de la confirmació d'inici de la pràctica signada i segellada per l'entitat d'acollida (document que facilitarà la Unitat de Pràctiques), i el 20% restant en finalitzar l'estada de pràctiques.

L'ajuda UA assignada a les persones beneficiàries que van estar matriculades en el curs 2023-24 en una titulació oficial i hagueren acabat els estudis, s'abonarà en dos pagaments: Un 80% al principi de l'estada, alhora que es fa el pagament de l'ajuda amb fons comunitaris europeus, i el 20% restant en finalitzar l'estada, en el cas d'estada de pràctiques per temps igual o inferior a 3 mesos. En el cas d'estades per temps superior a tres mesos, el pagament final d'aquesta ajuda es farà a meitat de l'estada, una vegada remès l'informe intermedi, que prèviament serà requerit per la Unitat de Pràctiques.

En el cas de persones beneficiàries matriculades en el curs 2024/25 en una titulació oficial de grau, màster o doctorat, l'ajuda UA assignada es distribuirà en pagaments mensuals, amb independència de la duració del període de pràctiques, perquè en compliment del que disposa la disposició addicional 52a del text refós de la Llei General de la Seguretat Social sobre inclusió en el sistema de Seguretat Social d'alumnes que facen pràctiques formatives o acadèmiques externes en programes de formació, amb vigència des de l'1 de gener de 2024, l'estudiantat beneficiari d'aquestes ajudes estarà inclòs en la Seguretat Social en el compte de cotització de pràctiques formatives remunerades. La Universitat d'Alacant assumeix l'obligació d'afiliació i de cotització d'aquest alumnat durant l'estada formativa.

Es reservarà un 3% del total de les places disponibles per a ser cobertes per persones amb diversitat funcional. En aquest cas, les persones aspirants hauran d'acreditar un grau de discapacitat del 33% o superior. En el supòsit de no ser cobertes aquestes places, s'acumularan a les places del torn general. En el cas de persones amb diversitat funcional, que acrediten un grau de discapacitat igual o superior al 33%, percebran, a més, el finançament addicional constituït per les aportacions dels fons comunitaris europeus a través del Servei Espanyol per a la Internacionalització de l'Educació (SEPIE), que pertany al Ministeri de Ciència, Innovació i Universitats. Imports i despeses subvencionables s'arreplegaran en el punt de suport a la inclusió de la resolució del SEPIE per a la convocatòria 2024.

En el cas de desplaçament ecològic en un mitjà de transport sostenible al país de realització de les pràctiques, els estudiants i recentment titulats beneficiaris també rebran el finançament addicional que determine la Resolució del SEPIE per a la convocatòria 2024, i hauran d'aportar la justificació oportuna i la Declaració responsable.

4. Termini i procediment de presentació de sol·licituds

La convocatòria es publicarà en BOUA amb caràcter informatiu, prèviament a la publicació del seu extracte en el DOGV.

4.1 Termini de presentació

El termini per a sol·licitar l'ajuda s'obrirà des del 20 de juny 2024 a les 00.00 fins al 19 de juliol de 2024 a les 23:59 h.

4.2 Procediment de presentació

La documentació es presentarà, a través del formulari que es troba en la pàgina web:

<https://web.ua.es/va/centro-empleo/practicas-y-empleo/practicas-en-la-ua/internacionales/erasmus-practicas/convocatoria-2024-2025.html>

a l'òrgan gestor, amb indicació de les dades d'aquesta convocatòria. En el mateix formulari s'indicaran per ordre de preferència els codis de les ofertes a què es vol optar (veure codis en la primera columna del llistat de destinacions previstes) i s'adjuntarà un arxiu amb la documentació següent:

-       Curriculum vitae

-       Carta de motivació redactada en l'idioma de les destinacions sol·licitades. Si es requereixen dos idiomes per a la mateixa pràctica, en un d'aquests indistintament.

-       Exclusiu per a l'alumnat d'estudis d'Arquitectura: enviament del portafolis en grandària adequada per a ser enviat per correu electrònic a l'empresa.

Els arxius hauran d'estar identificats amb el nom i cognoms de la persona sol·licitant.

Si abans d'acabar el termini d'inscripció es vol modificar alguna dada o el currículum, es pot enviar un altre formulari. Es donarà per vàlid l'últim formulari enviat. Una vegada finalitzat el termini de presentació de sol·licituds, no serà possible modificar el CV i la carta de presentació que acompanya la sol·licitud.

Si en les destinacions previstes no hi ha oferta per a un determinat perfil d'estudis, o no es compleixen requisits d'idioma, recomanem inscriure's igualment i deixar buits els camps relatius a les ofertes, ja que durant els mesos de gestió d'aquesta convocatòria, poden arribar noves propostes d'empreses/institucions a la Unitat de Pràctiques, per la qual cosa avisaríem les persones inscrites i que complisquen el perfil demandat, sempre que tinguem beques per assignar.

Aquelles persones sol·licitants que tinguen pensat aportar una empresa en finalitzar el procés de selecció per al llistat de destinacions previstes en el punt 1 d'aquesta convocatòria, hauran d'inscriure's obligatòriament (encara que no opten a aquestes ofertes publicades) i marcar la casella del formulari que així ho indica.

Els estudiants i les estudiants dels graus de Mestre Educació Infantil i Educació Primària que hagen sol·licitat fer les pràctiques curriculars en centres a l'estranger, no han d'inscriure's per aquesta modalitat. La Facultat d'Educació assignarà les places de què disposa i ho notificarà a la Unitat de Pràctiques per a la tramitació de la documentació Erasmus Pràctiques, relativa a aquesta convocatòria

5. Criteris d'adjudicació

L'assignació de les ajudes es farà seguint les fases següents:

o  Fase 1. Admissió: Verificació de requisits

o  Fase 2. Preselecció: les candidatures admeses, amb compliment dels requisits específics per destinació (estudis, nivell d'idioma, coneixements específics, etc.)

o  Adequació al perfil de la destinació o destinacions sol·licitades: fins a 2 punts (estudis, idiomes, altres requisits)

o  Nota mitjana de l'expedient: Fins a 1 Punt. El càlcul es farà multiplicant la nota mitjana per 0.1

Per a estudiants de grau, la nota mitjana serà la que conste en l'expedient per a convocatòria C4 del curs 2023-24.

Per a estudiants de màster i doctorat, es tindrà en compte la mitjana de l'expedient del grau o màster amb què es va accedir.

o  No haver-se beneficiat d'una beca Erasmus en convocatòries anteriors en el mateix cicle d'estudis: 1 punt.

o  Fase 3. Selecció: l'entitat col·laboradora proposarà a la comissió l'assignació de la pràctica, d'acord amb la documentació aportada i l'entrevista realitzada, pel mitjà que es dispose.

A l'efecte de l'elecció de l'entitat col·laboradora, la comissió enviarà les 8 millors candidatures del procés de preselecció per a cada plaça disponible.

Les estades de pràctiques podran començar amb caràcter general entre el 15 de gener de 2025 i el 30 de setembre de 2025. En el cas de persones titulades es tindrà en compte el límit de 12 mesos després de la finalització dels estudis o la data d'expedició del títol, sempre amb el límit del 30 de setembre de 2025.

o   Fase 4. Aportació d'empresa a títol individual: Si en el moment de la sol·licitud, l'estudiant/recent titulat, va marcar l'opció d'«aportar empresa/institució», una vegada realitzada la selecció per a l'oferta que es va fer pública juntament amb la convocatòria, i si quedaren beques per assignar, es faria un procés d'assignació entre les persones sol·licitants que confirmen que disposen d'empresa/institució. S'avisarà del començament d'aquesta fase i es remetrà el formulari corresponent a partir del 20 de desembre, en el correu electrònic facilitat pels estudiants i les estudiants en la sol·licitud.

6. Òrgan gestor i Comissió de Valoració

6.1 Òrgan gestor

L'òrgan gestor de la convocatòria, la Subdirecció de Pràctiques, Ocupació i Emprenedoria del Servei d'Alumnat, s'encarrega de l'ordenació i la instrucció del procediment, acordarà totes les actuacions necessàries per a la determinació, el coneixement i la comprovació de les dades d'acord amb les quals ha de dictar-se la resolució.

La unitat administrativa de referència és la Unitat de Pràctiques, contacte: [ghufggykvsknbuji@si.hd](mailto:ftoobonpllgxtuis@az.gf)

Quan la sol·licitud no reunisca els requisits o no s'hi adjunte la documentació que siga exigible, es notificarà a la persona sol·licitant la causa que impedeix la continuació del procediment, i se li requerirà perquè, d'acord amb la legislació de procediment administratiu comú, esmene la falta o hi adjunte els documents preceptius, amb indicació que si no ho fa, se li considerarà per desistit de la petició, amb la resolució prèvia que haurà de ser dictada en els termes previstos legalment.

6.2 Comissió de Valoració

La Comissió encarregada de la valoració de les sol·licituds, tindrà la composició següent:

Presidència:

- La vicerectora d'Estudiants i Ocupabilitat (o persona en qui delegue)

Secretària:

- La subdirectora de Pràctiques, Ocupació i Emprenedoria del Servei d'Alumnat,

Vocals:

- El director del Secretariat de Suport a Estudiants i Ocupabilitat

Els membres de la Comissió de Valoració signaran el document d'absència de conflicte d'interessos (DACI).

7. Resolució, notificació i publicació dels resultats

Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i al que disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases es faran en l'adreça web <https://web.ua.es/va/centro-empleo/practicas-y-empleo/practicas-en-la-ua/internacionales/erasmus-practicas/convocatoria-2024-2025.html>, que substitueix la notificació a les persones interessades i produeix els mateixos efectes.

En aquesta mateixa direcció es troba la resta d'informació general referent a la convocatòria i l'accés a tota la normativa i legislació esmentada en aquesta.

Finalitzat el termini de presentació de sol·licituds, es publicarà la llista provisional de sol·licituds admeses i excloses, amb indicació del motiu d'exclusió.

Totes la persones sol·licitants tindran un termini de 3 dies hàbils per a presentar al·legacions comptadors a partir de l'endemà a la publicació, davant de l'òrgan gestor.

Una vegada transcorregut aquest termini, i a la vista de la proposta motivada de la resolució per la Comissió de Valoració, la rectora de la Universitat d'Alacant dictarà la resolució que escaiga.

A partir del mes d'octubre s'iniciarà en la Unitat de Pràctiques la fase de preselecció, i enviament de currículums a les empreses/institucions. Les comunicacions tant des de la unitat de Pràctiques del Servei d'Alumnat (unitat que s'encarrega de la gestió del programa) com des de les empreses col·laboradores, es faran a través del correu electrònic que les persones sol·licitants admeses han indicat en la sol·licitud.

El procés d'assignació per a les ofertes publicades en l'adreça web d'aquesta convocatòria es tancarà al llarg del mes de desembre, i a partir de gener 2025 s'obrirà el termini perquè les persones sol·licitants que no hagen sigut seleccionades puguen aportar empreses, si queden beques per assignar.

Les renúncies que es presenten en les ofertes assignades, es tramitaran amb la major agilitat per a poder oferir la vacant a la persona candidata seleccionada següent per l'empresa/institució d'acollida, a la quals se li comunicarà la possibilitat per correu electrònic.

També, i en el cas que al llarg del curs acadèmic entren ofertes per a estades de pràctiques en empreses/institucions que complisquen amb els requisits per a participar en el programa, la Unitat de Pràctiques es posarà en contacte per correu electrònic amb totes aquelles persones participants d'aquesta convocatòria que no hagueren obtingut plaça per a fer la seua estada de pràctiques fins a aquest moment. En cas de resposta afirmativa, es remetran els CV a aquestes empreses/institucions perquè facen la selecció definitiva, a través dels mitjans que consideren més apropiats.

8. Acceptació de la mobilitat

Les persones candidates seleccionades per les empreses/institucions disposaran d'un termini màxim de 7 dies per a acceptar o renunciar a aquesta plaça, comptats a partir de l'endemà en què la Unitat de Pràctiques els envie correu electrònic notificant el resultat de la selecció. Amb la seua acceptació, l'alumnat/recentment titulat seleccionat indicarà a la Unitat de Pràctiques les dates de la seua estada de pràctiques.

Es considerarà renúncia per part de la persona candidata si no fa cap actuació durant aquest tràmit, i se li tindrà per desistit de la sol·licitud en aquesta convocatòria, donant oportunitat a la persona candidata següent que seleccione l'empresa/institució.

Si un estudiant o una estudiant que ha obtingut plaça no presenta renúncia, però no s'incorpora a la institució/empresa d'acollida en la data prevista de començament, la participació serà cancel·lada d'ofici. A més, aquesta persona serà penalitzada, i quedarà exclosa de la possibilitat de fer una estada de pràctiques Erasmus en el curs acadèmic següent en què torne a fer una sol·licitud.

Tenint en compte que l'acceptació de l'alumnat en els diferents països pot veure's afectada per esdeveniments globals sobrevinguts que produïsquen inestabilitat que impedisquen la mobilitat (pandèmies, conflictes bèl·lics, etc.), es recomana no incórrer en despeses fins que la possibilitat de viatjar a destinació estiga confirmada. Per això, és aconsellable no reservar viatges i allotjament fins al mateix moment de començar l'estada de pràctiques.

9. Reconeixement acadèmic i aprofitament

Les pràctiques Erasmus poden ser curriculars o extracurriculars. Perquè tinguen la condició de curriculars abans de l'inici de la mobilitat, el coordinador o la coordinadora de les pràctiques de la titulació haurà de donar el vistiplau acadèmic. En aquest cas, a més d'enviar la documentació que requereix el programa Erasmus, l'estudiant haurà de seguir les indicacions acadèmiques del tutor o tutora referent a l'avaluació de l'assignatura.

Un estudiant o una estudiant pot fer durant la mateixa mobilitat les pràctiques curriculars (les hores previstes en l'assignatura de pràctiques) i continuar amb pràctiques extracurriculars fins a completar el període de mobilitat.

Si la mobilitat es fa com a extracurricular, l'estudiant podrà sol·licitar posteriorment el reconeixement de crèdits d'una assignatura de pràctiques externes/pràcticum mitjançant sol·licitud davant del seu Centre, que podrà resoldre a favor o en contra, depenent dels continguts formatius i dels resultats obtinguts durant l'estada.

En tots els casos, l'estudiant rebrà un diploma que acredite la seua participació en el programa Erasmus Pràctiques i podrà descarregar un certificat a través de UACloud. Si les pràctiques es fan una vegada acabats els estudis, només tindran consideració d'extracurriculars i no apareixeran en el SET si s'ha sol·licitat l'expedició del títol abans de la finalització de la mobilitat.

10. Marc legal i pressupostari

Aquesta convocatòria amb codi 2024SBV107 que serveix de base reguladora i es troba recollida en la línia de subvenció 2024LS034 del Pla Estratègic de Subvencions 2024 de la Universitat d'Alacant.

La subvenció assignada s'ajustarà al que disposa la Llei 38/2003 i en el Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, Llei 1/2015, de 6 de febrer, d'hisenda pública, del sector públic instrumental i de subvencions, normativa interna de la Universitat d'Alacant i aquesta convocatòria.

Tot allò que les bases d'aquesta convocatòria no regulen es regirà per les disposicions europees per al Programa Erasmus + 2024-25, per la Normativa General de Mobilitat de la Universitat d'Alacant i per la Normativa de Pràctiques Externes de la UA.

La dotació de les ajudes d'un màxim de 170.000 euros serà sufragada amb càrrec al capítol IV (orgàniques 47.90.3U.72.01 i 08.57.7M.99.87) del pressupost de la Vicerectorat d'Estudiants i Ocupabilitat. L'execució d'aquesta dotació està supeditada a la disponibilitat pressupostària de la UA. S'aplicaran les retencions de rendes que, si escau, establisca la legislació vigent.

L'ajuda econòmica que es rep està constituïda per les aportacions dels fons comunitaris europeus a través del Servei Espanyol per a la Internacionalització de l'Educació (SEPIE), del Ministeri d'Educació, Cultura i Esport (import estimat en 100.000 €), i de fons propis de la Universitat d'Alacant (70.000 €). La quantia total depèn de la consignació pressupostària d'aquests organismes. La concessió de les ajudes està supeditada a la percepció de la Universitat d'Alacant de les aportacions del fons comunitaris europeus esmentats.

Aquest projecte ha sigut finançat amb el suport de la Comissió Europea. Aquesta publicació és responsabilitat exclusiva de la UA. La Comissió no és responsable de l'ús que puga fer-se de la informació ací difosa.

11. Obligacions, justificació de les persones beneficiàries i pagament

11.1 Obligacions de les persones beneficiàries

Són obligacions de les persones beneficiàries de les ajudes, a més de l'acceptació i la justificació de l'ajuda, les previstes en l'art. 14 de la Llei 38/2003, general de subvencions, d'entre les que es troben:

-       Fer l'activitat que fonamenta la concessió de l'ajuda en els termes establits en aquestes bases reguladores i altra normativa d'aplicació.

-       Sotmetre's a les actuacions, la comprovació, el seguiment i l'avaluació de la unitat gestora i òrgans de control interns i externs.

-       Conservar els documents justificatius de l'activitat, una vegada realitzada, que inclourà els documents electrònics, en tant que puguen ser objecte d'actuacions de comprovació i control.

-       Mantenir contacte i estar localitzable tant per la Unitat de Pràctiques del Servei d'Alumnat com pel seu tutor o tutora acadèmic, que podran posar-se en contacte amb l'alumnat/recentment titulat en qualsevol moment, tant durant el procés de selecció i nominació de la candidatura com durant el període de l'estada de pràctiques, a través del correu electrònic facilitat a la Unitat de Pràctiques en la sol·licitud.

-       Comunicar a la Unitat de Pràctiques del Servei d'Alumnat en el termini màxim de 7 dies l'acceptació de la destinació per al que haja sigut seleccionat o seleccionada. La falta o ambigüitat en les respostes donarà lloc a la pèrdua de la plaça de pràctiques i, per tant, a la concessió de la beca, amb la finalitat d'assegurar el seu aprofitament per la persona candidata següent. Aquesta actuació podrà penalitzar el candidat o la candidata en la convocatòria següent d'Erasmus Pràctiques.

-       Comunicar immediatament qualsevol canvi de la sol·licitud inicial; en concret, a la Unitat de Pràctiques, qualsevol informació relativa a renúncies, canvi de calendari de l'estada de pràctiques, etc. i al tutor o tutora acadèmic el que faça referència a aspectes formatius de l'estada de pràctiques.

-       Tenir uns coneixements de l'idioma suficients per a integrar-se en la universitat de destinació. La UA no es fa responsable de les mancances que en aquest sentit tinga l'alumnat/recentment titulat, ni de les conseqüències que se'n puguen derivar, com, per exemple la no acceptació per part de l'empresa/institució de destinació.

-       Lliurar en la Unitat de Pràctiques del Servei d'Alumnat els documents següents emplenats adequadament, quan els siguen requerits:

o   Formulari fitxer de tercers (amb compte bancari a Espanya per a l'abonament de les ajudes), DNI, fitxa d'alta de personal, mod.145 per a retencions d'IRPF, declaració de riscos del lloc de treball, número de la seguretat social

o   Contracte de subvenció i Acord d'Aprenentatge, (documents que tramitarà la Unitat de Pràctiques, emplenats amb les dades que la persona beneficiària va facilitar en la sol·licitud)

o   Documentació relativa al seguiment de l'estada de pràctiques: Confirmació d'arribada, Informe intermedi (en el cas d'estades de més de tres mesos), Informe final, Certificat Erasmus, Qüestionari UE i Qüestionari UA de valoració de l'estada de pràctiques, justificants/factures relatives a vols/mitjans de desplaçament tant per a l'anada com per a la tornada, i justificants/factures relatives a l'allotjament durant el període de l'estada de pràctiques al país de destinació.

- Inscriure's en el [Registre de viatgers](https://registroviajeros.exteriores.gob.es/) i consultar les [recomanacions de viatge del Ministeri d'Afers Exteriors, Unió Europea i Cooperació](https://www.exteriores.gob.es/es/ServiciosAlCiudadano/Paginas/Recomendaciones-de-viaje.aspx) per al país a què es viatjarà, com també les del [Ministeri de Sanitat](https://www.sanidad.gob.es/areas/alertasEmergenciasSanitarias/alertasActuales/nCov/spth.htm). En cas de situacions excepcionals al país de destinació, cal seguir en tot moment les indicacions de l'ambaixada corresponent, com també de la institució/empresa d'acollida, i comunicar la seua situació a la Unitat de Pràctiques del Servei d'Alumnat.

11.2 Justificacions de persones beneficiàries i pagament

Les persones beneficiàries hauran de justificar el compliment de la finalitat per a la qual es va concedir l'ajuda i de l'aplicació dels fons percebuts, com a màxim, fins a 15 dies després d'haver finalitzat l'estada de pràctiques, mitjançant la presentació dels documents requerits per la Unitat de Pràctiques i que es detallen a continuació.

D'acord amb l'article 34.4 de la Llei 38/2003 general de subvencions i l'article 88.2 del RD 887/2006 Reglament de la Llei general de subvencions, s'estableix un:

-       Primer pagament: La quantitat correspon al 80% del finançament total previst en el conveni de subvenció. El pagament es tramitarà al llarg del mes següent a la presentació de la documentació següent en la Unitat de Pràctiques, i que prèviament haurà sigut remesa per aquesta per al seu emplenament :

o Contracte de subvenció ORIGINAL

o Proposta d'acord de pràctiques

o Confirmació d'estada amb arribada real

- Pagaments mensuals de l'ajuda complementària de la UA, amb càrrec a fons UA, per a estudiants matriculats en la UA durant el curs 2024/25.

- Pagament intermedi de l'ajuda complementària de la UA, amb càrrec a fons UA, per a persones beneficiàries matriculades en la UA durant el curs 2023/24 en una titulació oficial de grau, màster o doctorat, després de la recepció de la documentació següent:

o L'informe de progrés, que haurà de ser emplenat i retornat per correu electrònic, en el cas d'estades de més de tres mesos.

- Segon pagament fons Erasmus: En els 15 dies següents a la finalització de la pràctica (que serà la que figure com a data de finalització en l'acord d'aprenentatge) la persona beneficiària haurà de presentar en la Unitat de Pràctiques:

o   El certificat Erasmus, de realització de pràctiques signat per l'entitat d'acollida

o   L'informe final Aitana-Erasmus+: Informe propi de la UA i que és una memòria de les activitats realitzades

o   L'informe final Erasmus: Informe de la Comissió Europea que envia mitjançant correu electrònic al becari o la becària i que enllaça a un qüestionari sobre aspectes de l'experiència Erasmus + pràctiques que ja ha finalitzat. S'emplena i s'envia en línia a la plataforma del Beneficiary Module.

o   Justificants/factures dels viatges d'anada i tornada al país de destinació, com també factures/justificants d'allotjament durant l'estada de pràctiques Erasmus+.

- Pagament final de l'ajuda complementària de la UA, amb càrrec a fons UA, per a persones beneficiàries matriculades en la UA durant el curs 2023/24 en una titulació oficial de grau, màster o doctorat i haurien acabat els seus estudis.

Després de la recepció de la documentació sol·licitada, s'abonarà el segon i últim pagament de l'ajuda de fons Erasmus assignada, corresponent al 20% restant.

Els models i els formularis per a aquesta documentació es facilitaran des de la Unitat de Pràctiques, i també estan arreplegats en la mateixa adreça web.

La justificació de totes les ajudes concedides haurà d'estar completada el 31 de juliol de 2026.

L'incompliment per la persona beneficiària de qualsevol dels requisits i obligacions, establits en la resolució de concessió de la subvenció i en aquesta convocatòria i bases reguladores, com també el retorn anticipat no justificat formalment, excepte causa de força major, podrà donar lloc a la revocació total o parcial de la subvenció i al reintegrament, si escau, de les quantitats indegudament percebudes.

IMPORTANT EN MATÈRIA DE TRIBUTACIÓ: L'adjudicació de la beca estarà subjecta a les obligacions fiscals vigents que siguen aplicables, en el moment de fer efectiu el pagament. Les beques que es concedisquen per pràctiques que es facen amb caràcter curricular estan exemptes de tributar, en els imports abonats amb càrrec a fons europeus.

12. Protecció de dades de caràcter personal

D'acord amb el que disposa la legislació vigent en matèria de protecció de dades, us comuniquem que la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació en aquesta.

En el marc dels tractaments esmentats, les vostres dades no podran ser cedides, excepte obligació legal i seran conservades durant el temps estrictament necessari per a complir amb la finalitat citada.

Us informem que la persona interessada podrà exercir els seus drets en relació amb el tractament de les dades personals d'accés, rectificació i supressió, entre d'altres, mitjançant una sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu electrònica <https://seuelectronica.ua.es/va/index.html>. Podrà, així mateix, posar-se en contacte amb el delegat de protecció de dades a través de l'adreça [kab@kl.jl](mailto:kql@fe.cg).

La informació addicional i detallada sobre Protecció de Dades, els drets de la persona interessada i la Política de Privacitat de la Universitat d'Alacant es poden consultar en l'enllaç següent: <https://seuelectronica.ua.es/va/privadesa.html>

13. Recursos

Contra la convocatòria, les bases i qualsevol acte administratiu que se'n deriven, que esgoten la via administrativa, podrà interposar-se recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de la publicació, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, el 38.4 de la Llei orgànica 2/2023, de 22 de març, d'Universitats i el 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta convocatòria davant de la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

D'acord amb l'article 112 de la Llei 39/2015, no es podrà presentar recurs contra els actes de tràmit, llevat que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims.

Alacant, a 6 de maig de 2024

La rectora

PD de signatura, la vicerectora d'Estudiants i Ocupabilitat

(Resolució de 22 de desembre de 2020)

Rosario Isabel Ferrer Cascales





[Carretera Sant Vicent del Raspeig s/n  
03052 Sant Vicent del Raspeig - Alacant  
 Tel. 07 529 9072 - Fax 13 459 3987](https://www.google.es/maps/@27.541110,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12415&trk=tyah&trkInfo=tarId%4R0971467733381%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)